ddrg/super_eurlex huggingface dataset:
2001R1121 — DA — 26.02.2002 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 1121/2001

af 7. juni 2001

om fastsættelse af justeringskoefficienter til multiplikation af referencemængden for de enkelte traditionelle importører under importtoldkontingenterne for bananer

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer ( 1 ), senest ændret ved forordning (EF) nr. 216/2001 ( 2 ), under henvisning til Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF ( 3 ), særlig artikel 5, stk. 2, og ud fra følgende betragtninger: (1) Kommissionen fastsætter ifølge artikel 5, stk. 2, i forordning (EF) nr. 896/2001 om nødvendigt en justeringskoefficient, som de enkelte importørers referencemængde multipliceres med. Fastsættelsen foretages på grundlag af de mængder, der er disponible for toldkontingenterne A/B og C, og medlemsstaternes meddelelser om de samlede referencemængder, der er fastsat for henholdsvis traditionelle A/B- importører og C-importører efter artikel 4, stk. 1 og 2, i nævnte forordning. (2) Ifølge medlemsstaternes meddelelser, jf. artikel 5, stk. 1, i forordning (EF) nr. 896/2001, er de samlede referencemængder 1 964 154 tons for samtlige traditionelle A/B-importører og 725 180 tons for samtlige traditionelle C-importører. Der bør derfor fastsættes en justeringskoefficient til multiplikation af de enkelte importørers referencemængder i hver af de to kategorier af traditionelle importører. (3) Det bør erindres, at for andet halvår af 2001 er referencemængden for de traditionelle importører omfattet af bestemmelserne i artikel 28, stk. 2, i forordning (EF) nr. 896/2001. (4) Denne forordnings bestemmelser bør træde i kraft med øjeblikkelig virkning under hensyn til de frister, der er fastsat ved forordning (EF) nr. 896/2001. (5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer — ud fra følgende betragtninger: UDSTEDT FØLGENDE FORORDNING:

▼M2

Artikel 1

Hvad angår de A/B- og C-toldkontingenter, som er omhandlet i artikel 18 i forordning (EØF) nr. 404/93, fastsættes justeringskoefficienten i artikel 5, stk. 2, i forordning (EF) nr. 896/2001 således:



— for hver traditionel A/B-importør: 1,12108 — for hver traditionel C-importør: 0,93147.

Medlemsstaternes myndigheder underretter senest den 28. februar 2002 de pågældende importører om de referencemængder, der er blevet justeret i henhold til denne artikel.

▼B

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT L 47 af 25.2.1993, s. 1.

( 2 ) EFT L 31 af 2.2.2001, s. 2.

( 3 ) EFT L 126 af 8.5.2001, s. 6.
(1)

Nærværende direktiv har til formål at ændre direktiv 93/42/EØF ( 2 ) for at udvide anvendelsesområdet til at omfatte medicinsk udstyr, der som en integreret bestanddel indeholder stoffer fremstillet af humant blod eller plasma. Andet medicinsk udstyr, som indeholder andre stoffer fremstillet af væv fra mennesker, er fortsat ikke omfattet af nævnte direktiv.
(2)

Produktionsområderne er afgrænset i bilaget til Kommissionens forordning (EF) nr. 2138/97 af 30. oktober 1997 om afgrænsning af de homogene produktionszoner for olivenolie ( 5 ), senest ændret ved forordning (EF) nr. 1979/2001 ( 6 ). Af administrative og strukturelle årsager er det nødvendigt at foretage ændringer af de homogene produktionszoner for produktionsåret 2001/02 i Spanien.
(1)

Ved forordning (EF) nr. 2505/96 ( 1 ), har Rådet åbnet fællesskabstoldkontingenter for en række landbrugs- og industriprodukter. Fællesskabets behov for forsyninger med disse produkter bør dækkes på de gunstigste betingelser. Der bør derfor åbnes fællesskabskontingenter til nedsat sats eller nulsats for passende mængder, ligesom der bør ske en forhøjelse for hele året 2002 og en forlængelse af gyldigheden af visse eksisterende toldkontingenter, uden at der skabes forstyrrelser på markedet for disse produkter.
(5)

I henhold til artikel 38, stk. 4, kan tilpasningsstøtten og den supplerende støtte justeres under hensyntagen til den økonomiske udvikling i sukkersektoren, navnlig hvad angår fremstillings- og raffineringsmargenen. For at tage hensyn til nødvendigheden af at opretholde ligevægten mellem fremstillings- og raffineringsmargenen, hvilket har ført til indførelsen af denne form for støtte og til justering heraf under den foregående ordning, bør støttebeløbene for produktionsåret 2001/02 nu fastholdes på samme niveau som for produktionsåret 2000/01.
(3)

Ved brev af 29. september 2000 meddelte Fødevaresikkerhedsmyndigheden (MAF Food) i New Zealands ministerium for landbrug og skovbrug Kommissionen en revideret procestypisk standardafvigelse for hver varekøbsspecifikation i den fem produktionsvirksomheder i overensstemmelse med artikel 28, stk. 1, litra e), i forordning (EF) nr. 1374/98. Beregningsproceduren for fastlæggelse af den procestypiske standardafvigelse for hver varekøbsspecifikation er blevet revideret, fordi et væsentligt element i denne standardafvigelse ikke var blevet taget i betragtning. Desuden producerer en af de seks nævnte produktionsvirksomheder ikke længere smør under det løbende toldkontingent. De revidere tal blev efterprøvet og derefter drøftet med New Zealands myndigheder, hvilket resulterede i de newzealandske myndigheders bekræftelse af de tidligere meddelte tal ved brev af 20. juli 2001.
(5)

Af genetiske årsager bør formeringsmaterialet indsamles på oprindelsessteder inden for de relevante arters naturlige vækstområde, og der bør gives de strengest mulige garantier for materialets identitet. Desuden bør formeringsmaterialet kun bringes i handelen, hvis det er ledsaget af et dokument, som indeholder visse oplysninger om det pågældende formeringsmateriale.
(2)

Der bør fastlægges passende interne procedurer, som sikrer, at aftalen fungerer korrekt. Det er derfor nødvendigt at give Kommissionen beføjelse til at foretage ændringer af del B i aftalens sektorbilag og til at træffe en række afgørelser vedrørende implementeringen heraf —
(2)

Det er hensigtsmæssigt, at dagpengene kan tages op til revision efter et år, under overholdelse af Rådets princip om, at godtgørelse af udgifter skal bygge på de faktisk afholdte udgifter frem for faste beløb.
(2)

I artikel 9e, stk. 1, i direktivet er det fastsat, at der kan gives en foreløbig tilladelse til et nyt tilsætningsstof, såfremt betingelserne i direktivets artikel 3a, litra b) til e), er opfyldt, og det ud fra de foreliggende resultater med rette kan formodes, at stoffet har en af de virkninger, der er omhandlet i direktivets artikel 2, litra a), når det anvendes i forbindelse med foder. Gyldighedsperioden for den foreløbige tilladelse kan ikke være over fire år for tilsætningsstoffer, der er omhandlet i direktivets bilag C, del II, herunder vækstfremmere.
(10)

For at indholdet af »kød« i en vare kan bestemmes på en ensartet måde, bør der fastsættes maksimumsgrænser for indhold af fedtstoffer og af bindevæv for de produkter, der kan betegnes med kategoribetegnelsen »kød«. Disse grænser berører ikke de særlige bestemmelser for hakket kød og tilberedt kød i Rådets direktiv 94/65/EF af 14. december 1994 om krav til fremstilling og afsætning af hakket kød og tilberedt kød ( 4 ).
12.

Uanset punkt 1, litra a), nr. i), kan der træffes en beslutning efter proceduren i artikel 24, stk. 2, om tilladelse til anvendelse af rygsøjle og dorsalrodsganglier fra: a) kvæg, der er født, udelukkende opdrættet og slagtet i de medlemsstater, for hvilke det gennem en videnskabelig evaluering er fastslået, at forekomsten af BSE hos kvæg af national oprindelse er meget usandsynlig eller usandsynlig, men ikke udelukket, eller b) kvæg, der er født efter den dato, hvor forbuddet mod fodring af drøvtyggere med pattedyrsproteiner trådte i kraft, og som stammer fra medlemsstater, hvor der er konstateret BSE hos dyr af national oprindelse, eller for hvilke det gennem en videnskabelig evaluering er blevet fastslået, at forekomsten af BSE i dyr af national oprindelse er sandsynlig. Det Forenede Kongerige, Portugal, Finland, Sverige og Østrig kan få en sådan fravigelse bevilget på baggrund af tidligere indsendt og evalueret bevismateriale. Andre medlemsstater kan søge om en sådan fravigelse ved at indsende afgørende beviser til Kommissionen for litra a) eller b), alt efter, hvad der er relevant. Medlemsstater, der får en sådan fravigelse bevilget, drager omsorg for, at der ud over de krav, der er fastsat i bilag III, kapitel A, afsnit I, anvendes en af de godkendte hurtige test, der er omhandlet i bilag X, kapitel C, punkt 4, på alle kreaturer på over 30 måneder, a) som er døde på bedriften eller under transport, men som ikke er blevet slagtet med henblik på konsum, med undtagelse af de dyr, der er døde i fjerntliggende egne af medlemsstaterne, hvor der er en lille belægningsgrad og ringe sandsynlighed for, at der forekommer BSE b) som slagtes som normalt med henblik på konsum. Fravigelse bevilges ikke til anvendelse af rygsøjle og dorsalrodsganglier fra kreaturer på over 30 måneder fra Det Forenede Kongerige og Portugal, med undtagelse af den selvstyrende region Azorerne. Sagkyndige fra Kommissionen kan gennemføre inspektioner på stedet med henblik på yderligere at vurdere den forelagte dokumentation i henhold til artikel 21.«
(1)

I følge artikel 106, stk. 1 i traktaten og artikel 16.1 i statutten, har Styrelsesrådet for Den Europæiske Centralbank (ECB) eneret til at bemyndige udstedelse af pengesedler i Fællesskabet. Ifølge disse bestemmelser kan ECB og de nationale centralbanker (NCB'er) udstede pengesedler, som er de eneste pengesedler, der har status som lovligt betalingsmiddel inden for de deltagende medlemsstater. Fællesskabsretten åbner mulighed for et system med en flerhed af udstedere af pengesedler. ECB og NCB'erne udsteder eurosedler.
(2)

Ovennævnte bestemmelser for produkters tilvejebringelse indebærer, at der ydes eksportrestitutioner, når tilvejebringelsen finder sted i Fællesskabet; som undtagelse fra Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter ( 6 ), senest ændret ved forordning (EF) nr. 90/2001 ( 7 ), bør der dog fastsættes særlige bestemmelser på bestemte områder; for navnlig at sikre at de konkurrencevilkår, der gælder for leveringen på tidspunktet for indgivelse af bud, ikke ændres efter kontrakternes tildeling som følge af anvendelsen af visse metoder, der gør det muligt at justere eksportrestitutionerne afhængigt af eksportdatoen, bør der fastsættes bestemmelser, der gør det muligt at fravige visse af de bestemmelser, der gælder for handelen med landbrugsprodukter, og yde en eksportrestitution, der er ens for alle licitationsdeltagerne, og som forbliver uændret uanset den faktiske eksportdato.
(3)

De særlige regler bør fastlægges således, at det til enhver tid er muligt at vide, hvor et kreatur befinder sig.
4. Dendroctonus micans Kugelan

►M1 Grækenland, Irland, Det Forenede Kongerige (Skotland, Nordirland, Jersey, England: følgende grevskaber, distrikter og enhedskommuner: Barnsley, Bath og North East Somerset, Bedfordshire, Bournemouth, Bracknell Forest, Bradford, Bristol, Brighton og Hove, Buckinghamshire, Calderdale, Cambridgeshire, Cornwall, Cumbria, Darlington, Devon, Doncaster, Dorset, Durham, East Riding of Yorkshire, East Sussex, Essex, Gateshead, Greater London, Hampshire, Hartlepool, Hertfordshire, Kent, Kingston Upon Hull, Kirklees, Leeds, Leicester City, Lincolnshire, Luton, Medway Council, Middlesbrough, Milton Keynes, Newbury, Newcastle Upon Tyne, Norfolk, Northamptonshire, Northumberland, North Lincolnshire, North East Lincolnshire, North Tyneside, North West Somerset, Nottingham City, Nottinghamshire, Oxfordshire, Peterborough, Plymouth, Poole, Portsmouth, Reading, Redcar og Cleveland, Rotherham, Rutland, Sheffield, Slough, Somerset, Southend, Southampton, South Tyneside, Stockton-on-Tees, Suffolk, Sunderland, Surrey, Swindon, Thurrock, Torbay, Wakefield, West Sussex, Windsor og Maidenhead, Wokingham, York, Isle of Man, Isle of Wight, Isles of Scilly og følgende dele af grevskaber, distrikter og enhedskommuner: Derby City: den del af enhedskommunen, der ligger nord for den nordlige grænse, som dannes af A52(T)-vejen, sammen med den del af enhedskommunen, der ligger nord for den nordlige grænse, som dannes af A6(T)-vejen; Derbyshire: den del af grevskabet, der ligger nord for den nordlige grænse, som dannes af A52(T)-vejen, og den del af grevskabet, der ligger nord for den nordlige grænse, som dannes af A6(T)-vejen; Gloucestershire: den del af Gloucestershire, der ligger øst for den østlige grænse, som dannes af Fosse Way Roman-vejen; Leicestershire: den del af grevskabet, der ligger øst for den østlige grænse, som dannes af Fosse Way Roman-vejen, sammen med den del af grevskabet, der ligger øst for den østlige grænse, som dannes af B4114-vejen, og den del af grevskabet, der ligger øst for den østlige grænse, som dannes af M1-motorvejen; North Yorkshire: hele grevskabet, undtagen den del af grevskabet, der omfatter Craven-distriktet; South Gloucestershire: den del af enhedskommunen, der ligger syd for den sydlige grænse, som dannes af M4-motorvejen; Staffordshire: den del af grevskabet, der ligger øst for den østlige grænse, som dannes af A52(T)-vejen, og den del af grevskabet, der ligger øst for den østlige grænse, som dannes af A523-vejen; Warwickshire: den del af grevskabet, der ligger øst for den østlige grænse, som dannes af Fosse Way Roman-vejen; Wiltshire: den del af grevskabet, der ligger syd for den sydlige grænse, som dannes af M4-motorvejen, og den del af grevskabet, der ligger øst for den østlige grænse, som dannes af Fosse Way Roman-vejen) ◄
(3)

Ifølge artikel 5, stk. 2, i forordning (EF) nr. 1259/1999 kan beløb, der frigøres som følge af nedsættelsen af betalinger, anvendes til visse yderligere foranstaltninger i tilslutning til eksisterende foranstaltninger til udvikling af landdistrikterne. Denne støtte kan enten bestå af støtte til yderligere støttemodtagere under eksisterende foranstaltninger, herunder støttemodtagere i forbindelse med nye forpligtelser til at gennemføre supplerende aktioner som led i eksisterende foranstaltninger, eller af støtte til yderligere foranstaltninger. Den bør dog ikke anvendes til blot at forhøje de EF-medfinansieringssatser, der allerede er fastlagt i programmeringsdokumenterne vedrørende udvikling af landdistrikterne. For at sikre sporbarhed skal finansieringskilden til en flerårig foranstaltning, hvortil en støttemodtager har forpligtet sig, forblive den samme indtil udløbet af forpligtelsen.
(6)

Der bør drages særlig omsorg for at sikre, at alle EF-importører har lige og vedvarende adgang til disse kontingenter, og at de for kontingenterne fastsatte satser anvendes uden afbrydelse for al indførsel af de omhandlede varer til medlemsstaterne, indtil kontingenterne er opbrugt. For at sikre en effektiv fælles forvaltning af disse kontingenter er intet til hinder for at bemyndige medlemsstaterne til på kontingentmængderne at trække de nødvendige mængder svarende til den faktiske indførsel. Denne forvaltningsmåde kræver imidlertid et nært samarbejde mellem medlemsstaterne og Kommissionen, og sidstnævnte skal i særdeleshed være i stand til at føre tilsyn med, hvor hurtigt kontingenterne opbruges, og underrette medlemsstaterne derom. For at gøre kommunikationen mellem medlemsstaterne og Kommissionen hurtig og effektiv, bør den så vidt muligt foregå elektronisk.
(4)

Visse bestemmelser om beskyttelsesforanstaltninger i Portugal over for Gonipterus scutellatus Gyll. og i Det Forenede Kongerige og Irland over for Pissodes spp. (europæiske) bør ændres for at tage hensyn til disse skadegøreres nuværende udbredelse i de respektive lande.
(3)

Ifølge flere af bestemmelserne i konventionens afsnit II, kapitel 2, særlig artikel 8, skal gennemførelsesbestemmelserne fastsættes af den eksekutivkomité, som er nedsat i henhold til de Schengen-aftaler, der er vedtaget inden 1. maj 1999, og som Rådet nu er trådt i stedet for, jf. artikel 2 i Schengen-protokollen. I medfør af artikel 1 i nævnte protokol skal samarbejdet inden for rammerne af Schengen-reglerne gennemføres inden for Den Europæiske Unions institutionelle og juridiske rammer og under overholdelse af de relevante bestemmelser i traktaten om Den Europæiske Union og traktaten om oprettelse af Det Europæiske Fællesskab.
(2)

De nævnte bestemmelser bør derfor omarbejdes og forordning nr. 58 ophæves. For at opnå gennemsigtighed på verdensmarkedet bør der tages hensyn til den norm for bønner, som er anbefalet af arbejdsgruppen for fastsættelse af normer for letfordærvelige produkter og kvalitetsudvikling under De Forenede Nationers Økonomiske Kommission for Europa (FN/ECE).
(2)

Af klarhedshensyn bør bestemmelserne for spiseløg udskilles fra bestemmelserne for de øvrige produkter, der henhører under forordning (EØF) nr. 2213/83. Det er derfor nødvendigt at omarbejde de nævnte bestemmelser og lade bilag I til forordning (EØF) nr. 2213/83 udgå. For at opnå gennemsigtighed på verdensmarkedet bør der tages hensyn til den norm for spiseløg, som er anbefalet af arbejdsgruppen vedrørende normer for letfordærvelige produkter og kvalitetsforbedring under De Forenede Nationers Økonomiske Kommission for Europa (FN/ECE).
(1)

Valnødder figurerer i bilag I til forordning (EF) nr. 2200/96 blandt de produkter, som der skal fastsættes normer for. For at opnå gennemsigtighed på verdensmarkedet bør der tages hensyn til de normer for valnødder med skal, som er anbefalet af arbejdsgruppen for fastsættelse af normer for letfordærvelige produkter og kvalitetsforbedring under De Forenede Nationers Økonomiske Kommission for Europa (EØF/FN).
(9)

For at undgå, at der opstår nye hindringer for de frie varebevægelser, bør medlemsstaterne undlade at vedtage nationale bestemmelser for de pågældende produkter, som ikke er hjemlet i dette direktiv —
(79)

I modsætning til selskabets redegørelser fremgik det faktisk af kontrolbesøget på stedet og de forklaringer, selskabet indgav, at omkostningerne ikke afspejlede markedsværdier i særlig grad for flere betydningsfulde inputs. Det er vigtigt at bemærke, at selskabet havde mere end et sæt regnskaber. Det forelagde i) regnskaber i USD udarbejdet i overensstemmelse med internationale regnskabsstandarder, men ikke kontrolleret, og ii) regnskaber kontrolleret i overensstemmelse med russiske standarder, som afveg fra godkendte internationale regnskabsstandarder. Selv om det var blevet anmodet om det flere gange, indsendte selskabet ikke nogen forklaring på, hvordan man kunne forene de afvigelser, der konstateredes mellem disse forskellige sæt regnskaber, og undlod således at bevise, at der fandtes ét sæt regnskabsforskrifter. Desuden blev der ikke forelagt beviser for, at regnskaberne var blevet passende kontrolleret i overensstemmelse med internationale regnskabsstandarder. I 1998-regnskaberne i USD blev det nævnt, at der fandtes adskillige »tresidige« transaktioner. Selskabet var ikke i stand til at forelægge sådanne regnskaber for 1999, således at det ville være muligt at fastslå, om denne praksis var ophørt i undersøgelsesperioden, og for en betydelig mængde transaktioner (afgifter for arealanvendelse i 1999, vand, dvs. generalomkostninger, som vedrører alle varer) konstaterede Kommissionen, at et andet selskab delvis havde foretaget betalingerne, eller at de var blevet ordnet indbyrdes, en praksis som selskabet selv indrømmede eksisterede.
(2)

Af hensyn til klarheden bør bestemmelserne for meloner udskilles fra bestemmelserne for de øvrige produkter i forordning (EF) nr. 1093/97. Nævnte bestemmelser bør derfor omarbejdes, og bilag I til forordning (EF) nr. 1093/97 bør udgå. For at opnå gennemskuelighed på verdensmarkedet bør der tages hensyn til de normer for meloner, der anbefales af arbejdsgruppen for normer for letfordærvelige fødevarer og kvalitetsudvikling under De Forenede Nationers Økonomiske Kommission for Europa. Normerne blev ændret for nylig, så der nu skelnes mellem minimumsmodningskriterierne for henholdsvis meloner af Charentais-type og meloner af andre typer.
(4)

For at afsætte tilstrækkelige tid til at gennemføre EF-inspektioner i de pågældende tredjelande med henblik på at efterprøve holdbarheden af forsikringerne fra de kompetente myndigheder i de pågældende tredjelande og for at undgå forstyrrelser i samhandelen med disse tredjelande, bør der således opstilles midlertidige lister over virksomheder, som fremstiller gelatine til konsum, efter proceduren i beslutning 95/408/EF.
(6)

Kommissionen er forpligtet til, når det er praktisk muligt, at anvende eksisterende fællesskabsprocedurer og at sørge for, at svarene ikke strider mod gældende fællesskabsforskrifter. I givet fald skal den dog også tage hensyn til medlemsstaternes forbud eller alvorlige restriktioner, som Fællesskabet endnu ikke har truffet afgørelse om.
(1) Fritagelsen gælder kun værditoldsatsen.

(2) Den specifikke toldsats, der er fastlagt i Fællesskabets liste over indrømmelser i henhold til WTO, er nedsat til nul for import i perioden fra 1. november til 31. maj af agurker under KN-kode 0707 00 05, hvis indgangsprisen ikke er under 44,90 EUR/100 kg nettovægt, hvilket er den indgangspris, der er aftalt mellem Det Europæiske Fællesskab og Jordan. Hvis indgangsprisen for en sending er 2, 4, 6 eller 8 % lavere end den aftalte indgangspris, udgør den specifikke toldsats henholdsvis 2, 4, 6 eller 8 % af den aftalte indgangspris. Hvis indgangsprisen for en sending udgør under 92 % af den aftalte indgangspris anvendes den specifikke toldsats, der er bundet i WTO.

(3) Den specifikke toldsats, der er fastlagt i Fællesskabets liste over indrømmelser i henhold til WTO, er nedsat til nul for import i perioden fra 1. december til 31. maj af friske appelsiner under KN-kode 0805 10 20, hvis indgangsprisen ikke er under 26,40 EUR/100 kg nettovægt, hvilket er den indgangspris, der er aftalt mellem Det Europæiske Fællesskab og Jordan. Hvis indgangsprisen for en sending er 2, 4, 6 eller 8 % lavere end den aftalte indgangspris, udgør den specifikke toldsats henholdsvis 2, 4, 6 eller 8 % af den aftalte indgangspris. Hvis indgangsprisen for en sending udgør under 92 % af den aftalte indgangspris anvendes den specifikke toldsats, der er bundet i WTO.

(4) Den specifikke toldsats, der er fastlagt i Fællesskabets liste over indrømmelser i henhold til WTO, er nedsat til nul for import i perioden fra 1. november til udgangen af februar af friske klementiner under ex KN-kode 0805 20 10 (Taric-pos. 05), hvis indgangsprisen ikke er under 48,40 EUR/100 kg nettovægt, hvilket er den indgangspris, der er aftalt mellem Det Europæiske Fællesskab og Jordan. Hvis indgangsprisen for en sending er 2, 4, 6 eller 8 % lavere end den aftalte indgangspris, udgør den specifikke toldsats henholdsvis 2, 4, 6 eller 8 % af den aftalte indgangspris. Hvis indgangsprisen for en sending udgør under 92 % af den aftalte indgangspris anvendes den specifikke toldsats, der er bundet i WTO

(5) Fjernelsen af told gælder kun import til Fællesskabet af ubehandlet olivenolie, der fuldt ud er fremstillet i Jordan og transporteret direkte fra Jordan til Fællesskabet. Varer, der ikke opfylder denne betingelse, omfattes af den toldsats, der er fastlagt i Den Fælles Toldtarif.
(1) Antallet af klasser er stadig under overvejelse og vil blive ændret, så snart den nødvendige information foreligger. * Man skal være opmærksom på »drypning« fra prøveemnets underside, eventuelle mekaniske svigt og eventuel fremkomst af huller ved at tilføje suffikset »x« til ligningen for at angive, at et eller flere af disse forhold forekom under prøvningen. Afhængig af byggevarens hældning under prøvningen tilføjes EXT.F for at angive »fladt eller horisontalt« og EXT.S for at angive »hældende«.